****

LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**ĀRKĀRTAS SĒDES PROTOKOLS**

Daugavpilī

2021.gada 22.martā Nr.11

SĒDE NOTIEK VIDEOKONFERENCES REŽĪMĀ

SĒDE SASAUKTA plkst. 10:00

SĒDI ATKLĀJ plkst. 10:00

SĒDES DARBA KĀRTĪBA:

1. Par Daugavpils pilsētas domes un Latgales plānošanas reģiona pašvaldību sadarbības memoranda noslēgšanu.

2. Par uzdevumu Domes izpilddirektorei sasaukt PAS “Daugavpils siltumtīkli” ārkārtas akcionāru sapulci un uzdot tās valdei līdz 2021.gada 30.martam apstrīdēt Centrālās finanšu un līguma aģentūras 2021.gada 12.marta lēmumu.

3. Par uzdevumu Domes izpilddirektorei sasaukt PAS “Daugavpils siltumtīkli” ārkārtas akcionāru sapulci un uzdot tās valdei nekavējoties iesniegt Domei lēmuma projektu par galvojuma sniegšanu PAS “Daugavpils siltumtīkli”.

4. Par uzdevumu Domes priekšsēdētājam I.Prelatovam strīda risināšanā ar Centrālo finanšu un līguma aģentūru iesaistīt vadošo iestādi- Finanšu ministriju un līdz 2021.gada 15.aprīlim iesniegt Domei veikto pārrunu protokolus.

5. Par Daugavpils pilsētas domes priekšsēdētāja 1.vietnieka atbrīvošanu no amata.

SĒDI VADA – Daugavpils pilsētas domes priekšsēdētājs Igors Prelatovs

SĒDĒ PIEDALĀS - 14 Domes deputāti – A.Broks, J.Dukšinskis, R.Eigims, A.Elksniņš,

A.Gržibovskis, L.Jankovska, R.Joksts, I.Kokina,

V.Kononovs, N.Kožanova, M.Lavrenovs,

J.Lāčplēsis, I.Prelatovs, H.Soldatjonoka

SĒDĒ NEPIEDALĀS - 1 Domes deputāts – A.Zdanovskis – iemesls nav zināms,

SĒDĒ PIEDALĀS - pašvaldības administrācijas darbinieki:

S.Šņepste, R.Golovans, Ž.Kobzeva, E.Upeniece, J.Oļenovs,

D.Soldāne, M.Dimitrijeva, L.Korsaka, A.Jemeļjanovs, I.Šalkovskis

AS “Daugavpils siltumtīkli” valdes locekle O.Duškeviča

SĒDI PROTOKOLĒ - Domes protokolu lietvedības pārzine S.Rimicāne

**1.§ (165)**

**Par Daugavpils pilsētas domes un Latgales plānošanas reģiona**

**pašvaldību sadarbības memoranda noslēgšanu**

**D.Soldāne, V.Kononovs, I.Kokina, J.Dukšinskis, A.Elksniņš, I.Prelatovs**

A.Elksniņš jautā, vai pašvaldības ir informētas par izmaiņām memorandā?

D.Soldāne atbild, ka pašvaldības ir informētas.

A.Elksniņš jautā, kāda būs rīcība, ja kāda no pašvaldībām neparakstīs memorandu?

D.Soldāne atbild.

J.Dukšinskis skaidro par vienošanos ar pašvaldībām.

I.Kokina jautā, lai visas pašvaldības parakstītu memorandu ir nepieciešami domes lēmumi?

D.Soldāne atbild, ka domes lēmumi nav nepieciešami.

Pamatojoties uz likuma „Par pašvaldībām” 21.panta pirmās daļas 27.punktu, 95.panta otro daļu, ņemot vērā Daugavpils pilsētas domes 2020.gada 8.oktobra lēmumu Nr.481 „Par atbalstu dalībai konkursā “Eiropas kultūras galvaspilsēta 2027””**,** atklāti balsojot: PAR – 9 (A.Broks, J.Dukšinskis, L.Jankovska, R.Joksts, I.Kokina, N.Kožanova, J.Lāčplēsis, I.Prelatovs, H.Soldatjonoka), PRET – nav, ATTURAS – 5(R.Eigims, A.Elksniņš, A.Gržibovskis, V.Kononovs, M.Lavrenovs), **Daugavpils pilsētas dome nolemj:**

1. Noslēgt Daugavpils pilsētas domes un Latgales plānošanas reģiona pašvaldību **sadarbības memorandu** (pielikumā).
2. Atcelt Daugavpils pilsētas domes 2021.gada 11.marta lēmumu Nr.153 “Par Daugavpils pilsētas domes un Latgales plānošanas reģiona pašvaldību **sadarbības memoranda** noslēgšanu”.

Pielikumā: sadarbības memoranda projekts.

**2.§ (166)**

**Par uzdevumu Domes izpilddirektorei sasaukt PAS “Daugavpils siltumtīkli”**

**ārkārtas akcionāru sapulci un uzdot tās valdei līdz 2021.gada 30.martam**

**apstrīdēt Centrālās finanšu un līguma aģentūras 2021.gada 12.marta lēmumu**

**A.Elksniņš, I.Kokina, V.Kononovs, A.Broks, J.Lāčplēsis, I.Prelatovs**

I.Prelatovs lūdz skaidrot S.Šņepstei turpmāko rīcību AS ”Daugavpils siltumtīkli” projekta risināšanā.

S.Šņepste skaidro rīcības plānu.

I.Kokina uzskata, ka šim lēmumam nav īpašas jēgas.

V.Kononovs saka, ka šis ir politisks lēmums.

A.Elksniņš skaidro par lēmuma nepieciešamību.

I.Prelatovs lūdz deputātus uzdot jautājumus pēc būtības.

A.Elksniņš norāda, ka situācija AS “Daugavpils siltumtīklos” ir kritiska, un ir nepieciešama domes iejaukšanās šajā projektā.

Debates: V.Kononovs, A.Broks, A.Elksniņš, J.Lāčplēsis.

Deputāti: A.Broks, J.Dukšinskis, L.Jankovska, R.Joksts, I.Kokina, J.Lāčplēsis, I.Prelatovs H.Soldatjonoka nepiedalās lēmuma pieņemšanā.

Pamatojoties uz likuma “par pašvaldībām” 21.panta pirmās daļas 27.punktu, Publiskas personas kapitāla daļu un kapitālsabiedrību pārvaldības likuma 1.panta pirmās daļas14.punkta b) apakšpunktu, kas nosaka, ka publiskas personas augstākā lēmējinstitūcija attiecībā uz pašvaldības kapitāla daļu un kapitālsabiedrību pārvaldību ir pašvaldības dome, atklāti balsojot: PAR – 6 (R.Eigims, A.Elksniņš, A.Gržibovskis, V.Kononovs, N.Kožanova, M.Lavrenovs), PRET – nav, ATTURAS – nav, **Daugavpils pilsētas dome nolemj:**

Lēmums nav pieņemts.

**3.§ (167)**

**Par uzdevumu Domes izpilddirektorei sasaukt PAS “Daugavpils siltumtīkli”**

**ārkārtas akcionāru sapulci un uzdot tās valdei nekavējoties iesniegt Domei**

**lēmuma projektu par galvojuma sniegšanu PAS “Daugavpils siltumtīkli”**

**A.Elksniņš, J.Lāčplēsis, V.Kononovs, R.Eigims, I.Kokina, I.Prelatovs**

Debates: J.Lāčplēsis, V.Kononovs, R.Eigims, I.Kokina, A.Elksniņš.

Deputāti: A.Broks, J.Dukšinskis, L.Jankovska, R.Joksts, I.Kokina, J.Lāčplēsis, I.Prelatovs H.Soldatjonoka nepiedalās lēmuma pieņemšanā.

Pamatojoties uz likuma “par pašvaldībām” 21.panta pirmās daļas 27.punktu, Publiskas personas kapitāla daļu un kapitālsabiedrību pārvaldības likuma 1.panta pirmās daļas14.punkta b) apakšpunktu, kas nosaka, ka publiskas personas augstākā lēmējinstitūcija attiecībā uz pašvaldības kapitāla daļu un kapitālsabiedrību pārvaldību ir pašvaldības dome, atklāti balsojot: PAR – 6 (R.Eigims, A.Elksniņš, A.Gržibovskis, V.Kononovs, N.Kožanova, M.Lavrenovs), PRET – nav, ATTURAS – nav, **Daugavpils pilsētas dome nolemj:**

Lēmums nav pieņemts.

**4.§ (168)**

**Par uzdevumu Domes priekšsēdētājam I.Prelatovam strīda risināšanā**

**ar Centrālo finanšu un līguma aģentūru iesaistīt vadošo iestādi- Finanšu ministriju**

**un līdz 2021.gada 15.aprīlim iesniegt Domei veikto pārrunu protokolus**

**A.Elksniņš, V.Kononovs, J.Lāčplēsis, I.Prelatovs**

Par balsošanas motīviem, V.Kononovs un J.Lāčplēsis.

Deputāti: A.Broks, J.Dukšinskis, L.Jankovska, R.Joksts, I.Kokina, J.Lāčplēsis, I.Prelatovs H.Soldatjonoka nepiedalās lēmuma pieņemšanā.

Pamatojoties uz likuma “Par pašvaldībām”62.panta otro punktu, 87. panta otro daļu, atklāti balsojot: PAR – 6 (R.Eigims, A.Elksniņš, A.Gržibovskis, V.Kononovs, N.Kožanova, M.Lavrenovs), PRET – nav, ATTURAS – nav, **Daugavpils pilsētas dome nolemj:**

Lēmums nav pieņemts.

**5.§ (169)**

**Par Daugavpils pilsētas domes priekšsēdētāja 1.vietnieka atbrīvošanu no amata**

**A.Elksniņš, H.Soldatjonoka, J.Lāčplēsis, R.Eigims, V.Kononovs, I.Prelatovs**

H.Soldatjonoka jautā, kāpēc Jūs piekritāt strādāt koalīcijā ar J.Lāčplēsi un Latgales partiju?

A.Elksniņš atbild, ka Daugavpils pilsētas domei bija nepieciešams kopīgs darbs.

Debates: J.Lāčplēsis, R.Eigims, V.Kononovs.

A.Elksniņš par balsošanas motīviem.

Pamatojoties uz likuma ”Par pašvaldībām” 21.panta pirmās daļas 10.punktu, atklāti balsojot: PAR – 6 (R.Eigims, A.Elksniņš, A.Gržibovskis, V.Kononovs, N.Kožanova, M.Lavrenovs), PRET – 8 (A.Broks, J.Dukšinskis, L.Jankovska, R.Joksts, I.Kokina, J.Lāčplēsis, I.Prelatovs H.Soldatjonoka), ATTURAS – nav, **Daugavpils pilsētas dome nolemj:**

Lēmums nav pieņemts.

Sēdi slēdz plkst. 11.29

Sēdes vadītājs:

Domes priekšsēdētājs *(personiskais paraksts)* I.Prelatovs

Protokoliste *(personiskais paraksts)* S.Rimicāne